Tyto

se inndeling!

Tyto (tårnugleslekten, tårnugler eller slørugleslekten, slørugler) er klart den mest tallrike av de to slektene i tårnuglefamilien (Tytonidae). Ingen av artene hekker i Norge, men tårnugla (T. alba) er observert her ved flere anledninger. Den hekker dessuten såvidt i Danmark og i Skåne i Sør-Sverige.

 Biologi 
Slekten består av arter med et karakteristisk stort hode i forhold til kroppen. Ansiktet er innrammet i en parabollignende fjærkrans kalt slør, en slags hjerteformet ansiktsdisk av fjær. Ingen av artene hekker i Norge, men tårnugla besøker oss allikevel ganske regelmessig utenfor hekkesesongen.

Sløruglene har slanke kropper, lange vinger og korte haler, noe som gir dem en stille og smidig flukt og en stor grad av overraskelse under jakt. De er kjent for sin utmerkede hørsel. Øregangene er asymmetrisk plassert, noe som forsterker tidsforsinkelsen og gi mer presis retningsorientering. Dette gjør dem i stand til å jakte i totalt mørke, ved å lokalisere byttet kun basert på lyd.

 Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen et al. (2008, 2017, 2020).

 Strigiformes, ugler
 Tytonidae, tårnuglefamilien
 Phodilus (dvergtårnugler)
 Tyto (tårnugler eller slørugler)
 T. tenebricosa, sotslørugle
 T. novaehollandiae, storslørugle
 T. aurantia, gullslørugle
 T. almae, seramslørugle
 T. sororcula. tanimbarslørugle
 T. manusi, manusslørugle
 T. nigrobrunnea, taliabuslørugle
 T. inexspectata, minahasaslørugle
 T. rosenbergii, sulawesislørugle
 T. prigoginei, kivuslørugle
 T. longimembris, engslørugle
 T. capensis, gresslørugle
 T. alba, tårnugle
 T. javanica, rotteslørugle
 T. furcata, amerikatårnugle
 T. deroepstorffi, aprikosslørugle
 T. glaucops, hispaniolaslørugle
 T. soumagnei, okerslørugle

 Referanser 
Tårnugle Tyto alba (Scopoli, 1769). Artsdatabanken. Besøkt 2025-06-03

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I.J. Lovette (2020). Barn-Owls (Tytonidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.tytoni1.01

 Eksterne lenker 


Kategori:Ugler